…………. napirend

Előterjesztve: a Közoktatási,

Közművelődési, Sport és Informatikai Bizottsághoz

**E L Ő T E R J E S Z T É S**

a Képviselő-testület 2017. március 23-ai ülésére

**Tárgy:** HungaroControl Zrt. Társadalmi Felelősségvállalás Pályázat 2017. pályázaton való részvétel

Készítette:……………………………………….Ötvös Zoltán irodavezető

Egyeztetve:………………………………………Szigetiné Bangó Ildikó irodavezető

………………………………………Dankó Virág alpolgármester

Látta: …………………………………………….dr. Szalai Tibor jegyző

A napirend tárgyalása zárt ülést nem igényel.

**Tisztelt Képviselő-testület !**

A HungaroControl Zrt. (a továbbiakban: Társaság) egyik stratégiai célkitűzése, hogy a tevékenysége által érintett önkormányzatokat bevonja Társadalmi Felelősségvállalás Programjának megvalósításába. Ennek érdekében az idei évben is pá­lyázatot hirdet, melynek keretében a meghívott önkormányzatok a Társaság figyelmébe ajánl­hatják a helyi közösségüket érintő, támogatásra érdemes projektjeiket. A Hungaro­Control Zrt. ezen pályázatok közül kiválaszt legalább három, legfeljebb huszonöt olyan kez­deményezést, amelyet anyagi támogatásban részesít a 2017. év során. Az eddigi sike­res pályázati együttműködésnek köszönhetően a Társaság úgy döntött, hogy a partner ön­kormányzatok részére elkülönített keretet 2017-ben **50 millió forintra emeli**.

**A résztvevők köre.** A pályázatra a HungaroControl Zrt. azon önkormányzati partnereit hívja meg, amelyekkel tevékenységéből következően együttműködik:

Budapest II. kerület, III. kerület, IX. kerület, X. kerület, XIV. kerület, XVI. kerület, XVII. kerület, XVIII. kerület, XXI. kerület, Üllő, Vecsés, Ecser, Bakonybél, Bakonykoppány, Borzavár, Fenyőfő, Porva, Bakonyszücs, Pénzesgyőr, Püspökladány

A pályázók képviseletében a HungaroControl Zrt. munkavállalói, valamint közeli hozzá­tar­tozóik nem járhatnak el!

**A pályázatok benyújtásának rendje.** Pályázatot kizárólag a fenti önkormányzatok nyújt­hatnak be. Egy önkormányzat maximum 2 pályázatot nyújthat be!

Az önkormányzat a pályázatában/pályázataiban olyan projektek vagy beruházások meg­va­lósításhoz kérheti a HungaroControl Zrt. anyagi támo­gatását, amelyeket saját maga, vala­mely általa fenntartott intézmény vagy az önkormányzattal együttműködő civil szer­ve­zet tervez megvalósítani 2018. március 31-ig.

A pályázatnak összhangban kell len­nie a HungaroControl Zrt. Társadalmi Felelősségvállalás Programjával.

A pályázatnak a következő célok valamelyikét kell érvényre juttatnia:

* A Társaság működési környezetében élő lakosok életkörülményeinek javítása, lakó­kör­nyezetük védelme.
* Hát­rányos helyzetű gyermekek esélyegyenlőségének elősegítése.
* A természeti környezet fenntartásának, védelmének, rekultivációjának, a fenn­tart­ha­tó fejlődés elősegítése érdekében indított programok, akciók és kezdeményezések köz­­vet­len, illetve az ilyen programokat, kezdeményezéseket és akciókat szervező-végrehajtó szervezetek támogatása.
* Helyi közösség identitásának, kultúrájának fejlesztése.
* E célokat támogató, oktató-nevelő programok megvalósítása.

**A pályázat időtartama.** A meghívott önkormányzatok **2017. március 31-én 12.00 óráig beérkezően**, szemé­lyesen vagy postai úton nyújthatják be pályázatukat/pályázataikat a HungaroControl Magyar Légiforgalmi Szolgálat Zrt. részére.

Önkormányzatunk a II. Kerületi Kulturális Közhasznú Nonprofit Kft. és a Hidegkúti Családi Iránytű Egyesület bevonásával venne részt a pályázaton, az alábbi programokkal és összegekkel:

**II. Kerületi Kulturális Közhasznú Nonprofit Kft. (1022 Budapest, Marczibányi tér 5/a.)**

*Klebelsberg Kultúrkúria által szervezett Zöldág Nemzetközi Öko - Design Fesztivál*

**„Helyszínek**

A Fesztivál elsődleges helyszíne a Klebelsberg Kultúrkúria, továbbá az együttműködő partnereinek székhelyei.

**Tematika**

A fenntarthatóság és környezetvédelem témáját érintő aktualitások, információk átadása és cseréje előadások és kerekasztal beszélgetések alkalmával valósul meg.

A környezeti nevelés egyik leghatékonyabb eszköze a művészet, a design, melyen keresztül a társadalom széles rétegeit lehet megszólítani és felkelteni érdeklődésüket, így jelentős szerepet kap a Fesztiválban.

A tudományos és innovációs eredmények bemutatása, hétköznapi megoldások, lehetőségek keresése és kínálása is fontos része az eseménysorozatnak.

**Program típusok**

Előadások, kerekasztal beszélgetés, kiállítások, workshopok, bemutatók

**Program**

Előadások, kerekasztal beszélgetések

Területek: a természeti környezet védelme, a tudomány és innováció a fenntarthatóság jegyében, az öko-design környezettudatos szemlélete

Témák: természetes növényvédelem, bio-kertgazdálkodás, veszélyeztetett növény és állatfajok, egészséges életmód, hulladékcsökkentés, megújuló energiaforrások, klímabarát építészeti megoldások, öko-design és slow-design a tárgytervezésben, fenntarthatóság a mindennapokban.

Kiállítások

Területek: öko-design, slow-design, re-design, innováció

- Magyar és külföldi iparművészek nemzetközi tárlatai

Workshopok

Területek: öko-design, slow-design, re-design

- Határon belüli és határon túl élő magyar művészek workshopjai

Bemutatók

Területek: öko-design, re-design, innováció, környezetvédelem

- Határon belüli és határon túli magyar művészek bemutatói

- Magyar és külföldi iparművészek nemzetközi bemutatói

- Fair Trade és biotermék bemutatója

A Zöldág Fesztivál olyan példaértékű esemény az országban, mely jól kommunikálja, és széles körben terjeszti a környezettudatos szemléletet. Mind a lakosság mind más intézmények és projektek számára figyelemfelkeltő és fontos értékeket hordozó eseményt kívánunk megvalósítani, mely alternatívákat kínál a környezetvédelem a tudomány és a művészetek összekapcsolására.”

|  |  |
| --- | --- |
| Megpályázott összeg | 2 240 000 Ft |
| Projekt vagy beruházás teljes költsége | 2 800 000 Ft |
| Támogatás aránya a teljes költséghez képest | 80% |

**Hidegkúti Családi Iránytű Egyesület (1028 Budapest, Kevélyhegyi u. 4.)**

*IV. Hidegkúti Sportparádé*

A 4. Hidegkúti Sportparádé célja, hogy a Budapesten, azon belül is a II. kerületben és vonzáskörzetében élőket rádöbbentsük arra, hogy milyen kivételes természeti környezetben élnek, hogy vállaljanak azért felelősséget, hogy élhetőbb életet a sport, az egészséges táplálkozás, a rendszeresség és a tudatos életmód jelenthet. Szeretnénk elérni, hogy a - mára már hagyományossá vált- rendezvény után ne csak a gyerekek, de a felnőttek is fontosnak tartsák a környezet megóvását, a rendszeres testmozgást, az egészséges életmód kialakítását és fenntartását, valamint az ebben való szülői példamutatást.

**Helyszíne: Pokorny József Sport- és Szabadidőközpont Közösségi Tere, 1028 Budapest, Szabadság utca 51-57.**

**Az esemény (tervezett) részletes programja**

8:00-10:00 óráig Az előző nap felállított sátrak berendezése az előre odakészített szükséges bútorokkal és eszközökkel, a résztvevők érkezése

10:00 A IV. Hidegkúti Sportparádé hivatalos megnyitója. A rendezvényt megnyitja Dr. Láng Zsolt polgármester úr, vagy delegáltja, majd köszöntések a helyszínt biztosító sportközpont és a szervezők részéről, azután a Kiss Zenede Alapfokú Művészeti Iskola és Szakiskola nyitánya.- Közös bemelegítés a közösségi futáshoz Bozsik Anna sífutó olimpikonnal, Apjok Ildikó 17-szeres magyar bajnok síelővel és Kreszta Zoltánnal, a kerület futónagykövetével, majd a KÖZÖSSÉGI FUTÁS rajtja.- A II. kerületben, ezen belül is elsősorban Pesthidegkúton és vonzáskörzetében elérhető sportegyesületek és csoportok színpadi bemutatói a lehető legkülönbözőbb sportágakban.- A színpadi produkciókkal párhuzamosan, kb. este 6 óráig folyamatos sportolási lehetőség a téren és a tér mögötti önkormányzati területen., valamint a Sportközpontban.- A rendezvény során lehetőség nyílik a különböző sportágak jelenlévő szakértő képviselőivel való egyéni konzultációra, a személyre szabott, ajánlott mozgásforma kiválasztása érdekében, és mód van a választott egyesületbe történő beiratkozásra is - hogy a sportolás ne csak egy napra szóljon!Minden résztvevőt, „kiállítót” és vendéget is arra buzdítunk, hogy aktívan vegyen részt a programban. Önkéntesek bevonásával akadályversenyt rendezünk a gyerekeknek, illetve az erre nyitott felnőtteknek is, ahol számot adhatnak tájékozottságukról a természeti környezetükkel kapcsolatban, a különböző sportokban, kipróbálhatják azokat, megmutathatják ügyességüket. A gyerekeknek ún. pecsétgyűjtő „útlevelet” adunk, amelyen gyűjthetik a kihívások teljesítéséért járó lenyomatokat. Aki minden állomást teljesített ajándékot kap.

Ezzel párhuzamosan a helyszínt biztosító Pokorny József Sport- és Szabadidőközpont focikupát szervez a gyermekeknek, illetve felkarolunk egy sokak számára kedves helyi kezdeményezést és támogatásunkkal ekkor zajlik majd az 1. Hidegkúti Amatőr Petanque bajnokság is.Az egészségügyi szűrést a Budapest Főváros II. Kerületi Önkormányzatának segítségével a kerületi Egészségügyi Szolgálat fogja végezni. Terveink között szerepel véradás megszervezése is a helyszínen. A két éve megkezdett hagyományt folytatva a tombola bevételét most is egy rászoruló helyi intézménynek fogjuk felajánlani, akik megkapják azt a fát is, amit kertjükben elültetve és gondozva a környezettudatosság mellett a közösségi élet jelentőségére, segítő, támogató erejére is fognak emlékezni. A környezettudatos életmód és a sport jelentőségére idén egy fotópályázattal is szeretnénk felhívni a figyelmet, amelyet 3 kategóriában fogunk meghirdetni. (Sport, természet, család.) A fotók méltó kiállítását és a pályázók díjazását is a pályázatban megítélt összegből szeretnénk finanszírozni. A legjobb munkákat a 4. Hidegkúti Sportparádé napján, a rendezvény helyszínén, majd hosszabb ideig a Klebelsberg Kulturkúriában tekinthetik meg az érdeklődők.

A rendezvény megvalósítója a Hidegkúti Családi Iránytű Egyesület, melynek nevében is szerepel, hogy abból az indíttatásból jött létre, hogy segítsen eligazodni az itt élőknek. A **Hidegkúti Családi Iránytű** csapatának tagjai több, mint 3 éve célul tűzték ki, hogy „kicsalogatják” otthonaikból szomszédjaikat, és változatos programok szervezésével közelebb hozzák egymáshoz az itt élőket. Rendezvényeinket elsősorban a sport, a kultúra és az egészségmegőrzés területén szervezzük, de szándékaink között szerepel a frissen ideköltözöttek és a közöttünk élő külföldi családok beilleszkedésének segítése is.Elkötelezettek vagyunk a társadalmi és természeti környezet iránt és a magunk módján, a rendelkezésünkre álló eszközökkel és képességeinkkel igyekszünk aktívan tenni ezek jobbá tétele érdekében.

|  |  |
| --- | --- |
| Megpályázott összeg | 1.700.000.- Ft |
| Projekt vagy beruházás teljes költsége | 1.700.000.- Ft |
| Támogatás aránya a teljes költséghez képest | 100 % |

**A pályázatok önrészt nem igényelnek, azonban előzetesen kötelezettséget kell vállalni a támogatási összeg visszafizetésére, amennyiben a program/programok nem valósulnának meg.**

Kérem a tisztelt Képviselő-testületet a határozati javaslatok megtárgyalására!

H a t á r o z a t i j a v a s l a t o k

1.) A Képviselő-testület úgy dönt, hogy a HungaroControl Magyar Légiforgalmi Szolgálat Zártkörűen Működő Részvénytársaság Társadalmi Felelősségvállalási Program keretében meghirdetett pályázaton a II. Kerületi Kulturális Közhasznú Nonprofit Kft (II., Marczibányi tér 5/a.) és a Hidegkúti Családi Iránytű Egyesület (II., Kevélyhegyi u. 4.) bevonásával részt vesz.

**Felelős:** polgármester

**Határidő:** 2017. március 31.

*A határozati javaslat elfogadása egyszerű többségű szavazati arányt igényel.*

2.) A Képviselő-testület felhatalmazza a Polgármestert a HungaroControl Magyar Légiforgalmi Szolgálat Zártkörűen Működő Részvénytársaság Társadalmi Felelősségvállalási Program keretében meghirdetett pályázatok és – a határozat melléklete szerint tartalommal - az „Előzetes kötelezettségvállalás a támogatási összeg visszafizetésére” nyilatkozatok aláírására.

**Felelős:** polgármester

**Határidő:** 2017. március 31.

*A határozati javaslat elfogadása egyszerű többségű szavazati arányt igényel.*

B u d a p e s t, 2017. március 13.

**Dr. Láng Zsolt**

**Polgármester**

2.sz. határozati javaslat melléklete

Előzetes kötelezettségvállalás támogatási összeg visszafizetésére

|  |  |
| --- | --- |
| **Pályázó adatai** | |
| Név: |  |
| Cím/székhely: |  |
| Nyilvántartási száma: |  |
| Adószáma: |  |
| Számlavezető pénzintézet neve: |  |
| Bankszámlaszáma: |  |
| Képviselő: |  |
| A pályázati cél rövid megnevezése: |  |

1. Pályázó kijelenti, hogy a HungaroControl Magyar Légiforgalmi Szolgálat Zártkörűen Működő Részvénytársaság (székhelye: 1185 Budapest, Igló u. 33-35; Cg.01-10-045570; adószáma: 13851325-2-44; a továbbiakban: HungaroControl Zrt.) 2017. februárban a Társadalmi Felelősség­vál­lalási Programja keretében meghirdetett pályázatára (a továbbiakban: Pályázat) \_\_\_\_\_\_\_\_\_\_\_\_ Ft, azaz \_\_\_\_\_\_\_\_\_\_\_\_\_\_\_\_\_\_ forint támogatás iránt a fent megnevezett célra pályázatot nyújtott be.
2. Arra az esetre, ha a HungaroControl Zrt. a jelen nyilatkozatban megjelölt pályázatot támogatásban részesíti, Pályázó ezúton kötelezettséget vállal arra, hogy a támogatást elnyert projekt vagy be­ru­há­zás legkésőbb 2018. március 31-ig megvalósításra kerül, és ennek megtörténtét a ”Nyilatkozat pályázati cél megvalósulásáról” című dokumentum aláírásával alátámasztja, és a  pályázati cél megvalósulását követően, de legkésőbb 2018. április 30-ig a HungaroControl Zrt. rendelkezésére bocsátja. Pályázó a támogatást kizárólag a nyertes pályázatában megjelölt célra használja fel.
3. Pályázó kötelezettséget vállal arra, hogy amennyiben a támogatást elnyert projekt vagy beruházás 2018. március 31-ig nem kerül megvalósításra, vagy ennek megtörténtét a Pályázó nem igazolja a fenti 2. pontban rögzítettek szerint, az elnyert támogatási összeg egészét visszafizeti a Hunga­ro­Control Zrt. számára 2018. május 31. napjáig. A jelen nyilatkozat 2. és 3. pontja szerinti köte­lezettség Pályázót abban az esetben is terheli, ha a HungaroControl Zrt. által folyósított támogatás kevesebb, mint a megpályázott összeg.
4. Pályázó tudomásul veszi, hogy pályázatának pozitív elbírálása a HungaroControl Zrt. számára önmagában nem eredményez a támogatás folyósítására irányuló kötelezettséget.
5. Pályázó tudomásul veszi, hogy az Állami Számvevőszékről szóló 2011. évi LXVI. törvény 5. §-a alapján az Állami Számvevőszék a nemzeti vagyon kezelésének ellenőrzése keretében ellenőrizheti az állami tulajdonban lévő gazdálkodó szervezetek vagyongazdálkodását, ezzel összefüggésben az Állami Számvevőszék ellenőrizheti az államháztartás alrendszereihez tartozó vagyont érintő szerződéseket, így a jelen Pályázat részleteit is.

\_\_\_\_\_\_\_\_\_\_\_\_\_ (helység), 2017. \_\_\_\_\_\_\_\_\_\_\_\_\_\_\_

Pályázó képviseletében:

polgármester

p.h.